CELEX: 52000PC0134
Language: da
Date: 2000-03-13
Title: Forslag til Rådets afgørelse om nedsættelse af et udvalg for social beskyttelse

Avis juridique important

|

52000PC0134

Forslag til Rådets afgørelse om nedsættelse af et udvalg for social beskyttelse  /* KOM/2000/0134 endelig udg. - CNS 2000/0055 */  

EF-Tidende nr. C 274 E af 26/09/2000 s. 0012 - 0012

Forslag til RÅDETS AFGØRELSE om nedsættelse af et udvalg for social beskyttelse(forelagt af Kommissionen)BEGRUNDELSE1. IndledningKommissionens nye initiativ for at styrke samarbejdet på EU-planPå grundlag af to tidligere meddelelser ("Fremtiden for social beskyttelse: rammer for en europæisk debat" [1] fra 1995 og "Modernisering og forbedring af den sociale beskyttelse i Den Europæiske Union" [2] fra 1997) fremsatte Kommissionen i juli 1999 en række forslag til, hvorledes samarbejdet inden for social beskyttelse på EU-plan kan styrkes.[1] Meddelelse fra Kommissionen - Fremtiden for social beskyttelse: rammer for en europæisk debat (KOM(95) 466 endelig udg.).[2] Meddelelse fra Kommissionen - Modernisering og forbedring af den sociale beskyttelse i Den Europæiske Union (KOM(97) 102).I denne nye meddelelse vedrørende en samordnet strategi til modernisering af den sociale beskyttelse [3] foreslog Kommissionen, at Rådet tilslutter sig rammerne for et tættere samarbejde inden for social beskyttelse baseret på udveksling af erfaringer, samråd og evaluering af den nuværende politiske udvikling med henblik på at indkredse bedste praksis på området.[3] Meddelelse fra Kommissionen - En samordnet strategi til modernisering af den sociale beskyttelse (KOM(1999) 347 endelig udg.).Kommissionen indkredsede tre hovedelementer for at iværksætte et sådant samarbejde:- En gruppe af højtstående embedsmænd: Medlemsstaterne opfordredes til at udpege en række højtstående embedsmænd, der skal spille en central rolle i forbindelse med det nye samarbejde.- Systematisk anvendelse af beretningen om social beskyttelse i Europa: For at bistå medlemsstaterne i forbindelse med dette samarbejde og overvåge den politiske udvikling meddelte Kommissionen, at den havde til hensigt at foretage en bearbejdelse af sin beretning om social beskyttelse i Europa, som i fremtiden offentliggøres og forelægges for Rådet én gang om året (jf. punkt 2).- Inddragelse af alle relevante aktører: Kommissionen foreslog at opfordre andre EU-institutioner, navnlig Europa-Parlamentet, Det Økonomiske og Sociale Udvalg og Regionsudvalget, til at samarbejde i denne proces og desuden at opfordre arbejdsmarkedets parter, ngo'er og socialsikringsinstitutioner til at bidrage til processen.Rådets konklusionerPå Rådets møde i Luxembourg den 22. oktober 1999 drøftede socialministrene Kommis sionens forslag i detaljer og i lyset heraf enedes socialministrene på Rådets møde i Bruxelles den 29. november 1999 om at tilslutte sig dem [4].[4] Rådets konklusioner af 17.12.1999 om styrkelse af samarbejdet om modernisering og forbedring af den sociale beskyttelse (EFT 2000/C 8/7).I sine konklusioner:- understregede Rådet "behovet for et samarbejde om modernisering af den sociale beskyttelse på grundlag af en struktureret og løbende dialog, opfølgning og udveksling af oplysninger, erfaringer og god praksis mellem medlemsstaterne" [5];[5] Punkt 3 i Rådets konklusioner af 17.12.1999.- anerkendte Rådet "behovet for en drøftelse af fremtidens sociale beskyttelse på EF-niveau" [6];[6] Punkt 3 i Rådets konklusioner af 17.12.1999.- støttede Rådet "Kommissionens forslag om at etablere en mekanisme for et styrket samarbejde som resultat af arbejdet i en gruppe af højtstående embedsmænd med henblik på gennemførelsen af denne aktion" [7];[7] Punkt 11 i Rådets konklusioner af 17.12.1999.- fremhævede Rådet "behovet for at nedsætte denne gruppe så hurtigt som muligt" [8].[8] Punkt 12 i Rådets konklusioner af 17.12.1999.Dette forslag til Rådets afgørelse følger op på Rådets konklusioner med henblik på snarest muligt at nedsætte gruppen af højtstående embedsmændDet foreslås, at gruppen benævnes "Det Europæiske Udvalg for Socialbeskyttelse" (EUSB). Titlen skal være med til at understrege analogien mellem gruppens arbejde og samarbejdet mellem medlemsstaterne og Europa-Kommissionen, som eksisterede på beskæftigelses området, inden Amsterdam-traktaten trådte i kraft.2. EUSB og udarbejdelsen af årsberetningen om social beskyttelseDet andet væsentlige instrument i forbindelse med den nye strategi for et styrket samarbejde er den nye årsberetning om social beskyttelse. Rådets konklusioner skaber en direkte forbindelse mellem rapporten og EUSB's opgaver ved at give udvalget til opgave at udarbejde en beretning, der skal forelægges Rådet [9].[9] Jf. punkt 11 i Rådets konklusioner af 17.12.1999.Den nye årsberetning om social beskyttelse bygger på det nuværende samarbejde mellem Kommissionen og medlemsstaterne i forbindelse med udarbejdelsen af beretningen om social beskyttelse i Europa, der blev offentliggjort i 1993, 1995 og 1997, og desuden på erfaringerne i forbindelse med dette samarbejde. Den nye beretning skal offentliggøres hvert år (i stedet for hvert andet år som beretningen om social beskyttelse i Europa), og der vil heri systematisk blive taget hensyn til de fire brede politiske målsætninger, der blev opridset i Kommissionens meddelelse, og som Rådet tilsluttede sig i sine konklusioner [10].[10] Jf. punkt 6 i Rådets konklusioner af 17.12.1999.Artikel 1, stk. 2, tredje afsnit, i forslaget til Rådets afgørelse om nedsættelse af et udvalg for socialbeskyttelse viser, at den nye beretning udgør et centralt instrument i forbindelse med den nye strategi for et styrket samarbejde og EUSB's rolle i forbindelse med udarbejdelsen af beretningen.I sine konklusioner krævede Rådet, "at arbejdet straks bør begynde, og at der bør udarbejdes en situationsrapport til forelæggelse for Den Europæiske Union i juni 2000" [11]. For at overholde denne frist vil Kommissionen midlertidigt som ønsket af Rådet arbejde sammen med de repræsentanter, medlemsstaterne udpeger. De første to møder i denne midlertidige gruppe blev afholdt den 26. januar og 23. februar 2000.[11] Punkt 12 i Rådets konklusioner af 17.12.1999.3. Samarbejdsordninger med andre udvalgRådet understregede i punkt 4 i sine konklusioner, at dette nye samarbejde om forbedring og modernisering af den sociale beskyttelse skal være en sammenhængende aktion, parallelt med og interaktiv med den europæiske beskæftigelsesstrategi og den makroøkonomiske dialog.Derfor gives der som ønsket af Rådet i henhold til artikel 1, stk. 3, i forslaget til Rådets afgørelse mulighed for at sikre et sådan tæt samarbejde med andre relevante organer og udvalg.2000/0055 (CNS)Forslag til RÅDETS AFGØRELSE om nedsættelse af et udvalg for social beskyttelseRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til forslag fra Kommissionen,under henvisning til udtalelse fra Europa-Parlamentet, ogunder henvisning til udtalelse fra Det Økonomiske og Sociale Udvalg,under henvisning til udtalelse fra Regionsudvalget, ogud fra følgende betragtninger:(1) Europa-Kommissionen fremsatte i sin meddelelse "En samordnet strategi til modernisering af den sociale beskyttelse" af 14. juli 1999 (KOM(1999) 347 endelig udg.) en række forslag med henblik på at styrke samarbejdet inden for social beskyttelse, bl.a. ved at nedsætte et udvalg af højtstående embedsmænd;(2) i sin beslutning om Kommissionens meddelelse "En samordnet strategi til modernisering af den sociale beskyttelse" (A5-0033/2000) glædede Europa-Parlamentet sig over Kommissionens meddelelse og nedsættelsen af en sådan gruppe;(3) Rådet understregede i sine konklusioner af 17. december 1999 om styrkelse af samarbejdet om modernisering og forbedring af den sociale beskyttelse (EFT 2000/C 8/7) behovet for et samarbejde om modernisering af den sociale beskyttelse på grundlag af en struktureret og løbende dialog, opfølgning og udveksling af oplysninger, erfaringer og god praksis mellem medlemsstaterne;(4) i de samme konklusioner:- støttede Rådet Kommissionens forslag om at etablere en mekanisme for et styrket samarbejde som resultat af arbejdet i en gruppe af højtstående embedsmænd med henblik på gennemførelsen af denne aktion;- understregede Rådet, at et sådant samarbejde bør omfatte alle former for social beskyttelse og bør om nødvendigt bistå medlemsstaterne med at forbedre og styrke deres sociale beskyttelsesordninger i overensstemmelse med de områder, de prioriterer nationalt;- fandt Rådet det særlig vigtigt, at dette nye samarbejde om forbedring og modernisering af den sociale beskyttelse bliver en sammenhængende aktion, parallelt med og interaktiv med den europæiske beskæftigelsesstrategi og den makroøkonomiske dialog;- fremhævede Rådet den rolle, som arbejdsmarkedets partnere spiller i moderniseringsprocessen i forbindelse med social beskyttelse -TRUFFET FØLGENDE AFGØRELSE:Artikel 11. Der nedsættes et rådgivende udvalg for social beskyttelse (herefter benævnt "udvalget") for at fremme samarbejdet på EF-plan om politikkerne vedrørende social beskyttelse.2. Udvalget har bl.a. til opgave- at overvåge politikkerne vedrørende social beskyttelse i medlemsstaterne og Fællesskabet- at lette udvekslingerne af oplysninger, erfaringer og god praksis mellem medlemsstaterne og med Kommissionen- at udarbejde en årsberetning om social beskyttelse, der skal forelægges Rådet, hvori der redegøres for de foranstaltninger, der er truffet for at nå de målsætninger, Rådet har fastsat.På anmodning af Rådet eller Kommissionen kan udvalget udarbejde andre rapporter, beretninger eller udtalelser eller udføre andre opgaver inden for rammerne af dets beføjelser.3. Udvalget skal i det omfang, det er hensigtsmæssigt, samarbejde med andre relevante organer og udvalg vedrørende sociale og arbejdsmarkedsmæssige forhold samt økonomisk politik.4. Ved udførelsen af sit mandat etablerer udvalget hensigtsmæssige kontakter med arbejdsmarkedets parter.Artikel 2Hver medlemsstat udnævner to repræsentanter til udvalget, der desuden består af to repræsentanter for Kommissionen. Repræsentanterne kan bistås af to suppleanter.Artikel 31. Udvalget vælger en formand blandt medlemsstaternes repræsentanter for en toårig periode, der ikke kan forlænges.2. Sekretariatsfunktionen varetages af Kommissionen.3. Udvalget fastsætter selv sin forretningsorden.4. Formanden indkalder til møde i udvalget, enten på eget initiativ eller på anmodning af mindst halvdelen af udvalgets medlemmer.Udfærdiget i Bruxelles, den På Rådets vegne FormandFINANSIERINGSOVERSIGT1. Foranstaltningens betegnelseNedsættelse af et udvalg for social beskyttelse.2. BudgetpostA-7031 Udvalg og komitéer, hvis høring er obligatorisk.A-7010 Tjenesterejse- og befordringsudgifter samt andre udgifter i forbindelse hermed.3. RetsgrundlagAfsnit XI i EF-traktaten. Rådets afgørelse, der forventes i løbet af 2000.4. Beskrivelse af foranstaltningen4.1 Foranstaltningernes generelle målI Rådets konklusioner af 17. december 1999 om styrkelse af samarbejdet om modernisering og forbedring af den sociale beskyttelse (2000/C 8/7) støttede Rådet Kommissionens forslag om at etablere en mekanisme for et styrket samarbejde som resultat af arbejdet i en gruppe af højtstående embedsmænd med henblik på gennemførelsen af denne aktion. Gruppen har til opgave at behandle de emner, der er omhandlet i Kommissionens meddelelse "En samordnet strategi til modernisering af den sociale beskyttelse" (KOM(1999) 347 endelig udg.) og Rådets konklusioner, og skal navnlig udarbejde en årsberetning om social beskyttelse, der skal forelægges Rådet. Rådet fremhævede også behovet for at nedsætte denne gruppe så hurtigt som muligt.4.2 Foranstaltningens varighed og nærmere bestemmelser for dens forlængelse/fornyelseUbestemt.5. Klassifikation af udgifterne/indtægterne5.1 Obligatoriske udgifter/Ikke-obligatoriske udgifterIkke-obligatoriske udgifter.5.2 Opdelte bevillinger/Ikke-opdelte bevillingerIkke-opdelte bevillinger.5.3 IndtægtstypeIndtægtstype: ikke relevant.6. Klassifikation af udgifterne/indtægterne100% tilskud til det nødvendige personale og dækning af mødeomkostningerne.7. Finansielle virkningerIngen virkning på driftsomkostningerne; med hensyn til de administrative omkostninger se punkt 10.8. Forholdsregler mod svigOmkostningerne vil blive dækket i overensstemmelse med de normale administrative bestemmelser for betaling af udgifter til eksperter, der indbydes til at deltage i møder.9. Oplysninger om cost/effectiveness9.1 Specifikke og kvantificerbare mål, målgruppeAt nedsætte et udvalg for social beskyttelse, der skal bistå Rådet med at udføre dets opgaver på området social beskyttelse i overensstemmelse med traktaterne og under hensyn til EU-institutionernes og -organernes beføjelser.Udvalget skal navnlig have ansvar for følgende:- at overvåge politikkerne vedrørende social beskyttelse i medlemsstaterne og Fællesskabet- at lette udvekslingen af oplysninger, erfaringer og god praksis mellem medlemsstaterne og med Kommissionen- at udarbejde en årsberetning om social beskyttelse, der skal forelægges Rådet, hvori der redegøres for de foranstaltninger, der er truffet for at nå de målsætninger, Rådet har fastsat.Udvalget skal i det omfang, det er hensigtsmæssigt, samarbejde med andre relevante organer og udvalg vedrørende sociale og arbejdsmarkedsmæssige forhold samt økonomisk politik.9.2 Begrundelse for foranstaltningenFor fortsat at sikre et vellykket samarbejde inden for social beskyttelse, navnlig om overensstemmelse mellem målene og politikken for social beskyttelse som fastsat af Rådet (92/442/EØF) og opfølgningen af Kommissionens meddelelse "Fremtiden for social beskyttelse: rammer for en europæisk debat" (KOM(95) 466 endelig udg.) støttede Rådet forslaget om "at etablere en mekanisme for et styrket samarbejde som resultat af arbejdet i en gruppe af højtstående embedsmænd med henblik på gennemførelsen af denne aktion" og understregede "behovet for at nedsætte denne gruppe så hurtigt som muligt" (Rådets konklusioner af 17. december 1999 om styrkelse af samarbejdet om modernisering og forbedring af den sociale beskyttelse (2000/C 8/7)).9.3 Overvågning og evaluering af foranstaltningenUdvalget er ansvarlig for udarbejdelsen af udtalelser og rapporter for Rådet (socialministrene) og Det Europæiske Råd.9.4 BudgetsammenhængenDe planlagte foranstaltninger er omfattet af GD EMPL's budget.10. Udgifter til administration (Det almindelige budgets sektion iii, del a)10.1 Indvirkningen på antallet af stillinger&gt;TABELPOSITION&gt;Tidsplan, i henhold til hvilken supplerende stillinger vil blive stillet til rådighed: efter vedtagelsen af Rådets afgørelse, sandsynligvis i anden halvdel af 2000.10.2 De supplerende menneskelige ressourcers samlede finansielle indvirkningEUR&gt;TABELPOSITION&gt;De anførte beløb skal udtrykke de samlede udgifter til yderligere stillinger i hele foranstaltningens løbetid, hvis dens varighed er besluttet på forhånd, eller i 12 måneder, hvis den løber på ubestemt tid.10.3 Forøgelse af andre driftsudgifter som følge af foranstaltningenRejseudgifterne for nationale eksperter vil blive dækket i overensstemmelse med gældende regler. Udvalgets møder tilrettelægges af Kommissionen og afholdes i Kommissionens lokaler. Kommissionen stiller tolke til rådighed. Det skønnes, at udvalget vil holde ca. 8 møder om året.Disse 8 møder (30 deltagere) skønnes at ville koste omkring 180 000 EUR årligt, som skal afholdes over budgetkonto A-7031.EUR&gt;TABELPOSITION&gt;De anførte beløb skal svare til de samlede udgifter som følge af foranstaltningen, hvis dens løbetid er forudbestemt, eller til udgifterne i 12 måneder, hvis foranstaltningen løber på ubestemt tid.Alle udgifter, der er opført under afsnit A7, vil blive dækket via den årlige bevilling til driftsudgifter.